คะหนูมีอาการเครียดไม่ค่อยพูดคุยไม่อยากให้คนอื่นมายุ่งด้วยเวลาโกรธมักจะร้องไห้อ่อนไหวง่ายโกรธง่ายมากค่ะแล้วก็คิดอยากฆ่าตัวตายใครพูดอะไรนิดอะไรหน่อยก็ร้องไห้ใครว่าอะไรก็จะยิ่งโกรธมากขึ้นเวลาโกรธแล้วร้องไห้จะคิดฆ่าตัวตายอยู่ตลอดเวลา อาการเเบบนี้จะเป็นอะไรไหมค่ะ
สวัสดีค่ะ อาการเครียด ไม่อยากพูดคุยกับผู้คน โกรธง่าย อยากฆ่าตัวตายดังกล่าวมานั้น อาจจะเกิดจาก การเปลี่ยนแปลงทางอารมณ์ชั่วคราวจากเหตุการณ์ต่างๆที่เกิดขึ้น การมีภาวะเครียดสะสม ภาวะซึมเศร้า โรคซึมเศร้า เป็นต้นโดยส่วนใหญ่ถ้าเป็นอาการเพียงแค่ชั่ววูบ ไม่เป็นตลอดเวลา พอได้พัก ได้ทำอย่างอื่นแล้วอาการหายไป อาจจะเป็นความรู้สึกที่เปลี่ยนแปลงไปตามปกติ แต่หากมีภาวะดังกล่าวเป็นต่อเนื่อง มีความคิดอยากฆ่าตัวตายจริงจัง พฤติกรรมการกินการนอนเปลี่ยนแปลง เก็บตัวมากขึ้น จนมีปัญหาในการเรียนหรือการเข้าสังคม อาจมีโรคซึมเศร้า ที่ควรพบจิตแพทย์เพื่อประเมินอย่างละเอียดต่อไปเบื้องต้นหาสิ่งที่ชอบทำเพื่อเบี่ยงเบนความสนใจ ไม่คิดหรือหมกมุ่นกับสิ่งที่ทำให้เครียดหรือโกรธ พูดคุยกับผู้ที่ไว้ใจได้เพื่อระบายความเครียดที่มี